**Sunce i more**

Spuštam se na morsku obalu, sjedam na žal i promatram **more**. Osjećam njegov miris i gledam kako se valovi razbijaju o hridi, nalikujući tisućama malih kristala**. More** izgleda kao veliki orkestar kojim dirigira nevidljivi dirigent, stvarajući divnu glazbu. Dok promatram tu harmoniju, sjetim se minulih ljetnih dana.

Mislima, ponovno se vraćam u vrijeme kada sam se kupao, veselio i smijao s prijateljima. I **more** mi tada bijaše prijatelj i saveznik. **Sunce** je bilo visoko na nebu i grijalo ga, a ono mu je bilo dječje zahvalno. Ličili su na prijatelje koji čavrljaju uz šalicu kave. Ta bliskost trajala je cijelo ljeto, no onda se činilo kao da su im se putevi razišli.

**Sunce** je prestalo grijati **more,** a s neba su počele padati velike hladne suze. I **more** je plakalo i postalo hladno.

Razmišljajući, osjetih slatko uzbuđenje zbog spoznaje da će se uskoro **sunce** i **more** ponovo zagrliti, pružajući nam užitak, radost i ljepotu.

Leopold Sušanj, 8.b

Kasna jesen

Jesen je kasna,

u bojama raznim,

velebna i krasna.

Oko šarene šume

zemljane staze

listova su pune.

Kuće u gradu

u dubokom su hladu.

Umjesto Sunca, oblaci.

Kiša pada.

Debele, hladne kapi ¸Dominik Zahirović, 8.a

prazne ulice grada.